CELEX: 62019CN0695
Language: sk
Date: 2019-09-20 00:00:00
Title: Vec C-695/19: Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 20. septembra 2019 – Rádio Popular – Eletrodomésticos, S.A./Autoridade Tributária e Aduaneira

2.12.2019   
            
            
               SK
            
            
               Úradný vestník Európskej únie
            
            
               C 406/15
            
         
      Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 20. septembra 2019 – Rádio Popular – Eletrodomésticos, S.A./Autoridade Tributária e Aduaneira
      (Vec C-695/19)
      (2019/C 406/22)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Arbitral Tributário (Centro de Arbitragem Administrativa – CAAD)
      
         Účastníci konania pred vnútroštátnym súdom
      
      
         Žalobkyňa: Rádio Popular – Eletrodomésticos, S.A.
      
         Žalovaný: Autoridade Tributária e Aduaneira
      
         Prejudiciálna otázka
      
      Predstavujú transakcie sprostredkovania predaja rozšírenia záruky elektrospotrebičov, uskutočnené zdaniteľnou osobou, ktorej hlavná činnosť spočíva v predaji elektrospotrebičov spotrebiteľovi, finančné transakcie, alebo sú podobné finančným v zmysle zásad neutrality a zabránenia narušeniu hospodárskej súťaže, na účely vylúčenia ich výšky z výpočtu odpočítateľnej časti, v súlade s článkom 135 ods. 1 písm. b) alebo c) smernice Rady 2006/112/ES (1) z 28. novembra 2006?
      
         (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1).